Vannfotavtrykk

Vannfotavtrykk (eller vannspor som også brukes som uttrykk) er et mål på hvor mye vann som forbrukes av en person, nasjon eller bedrift ved å se på vannforbruket i produksjonen av de varer og tjenester som konsumeres. Konseptene vannfotavtrykk og virtuelt vann er nær beslektet.

Vannfotavtrykk for personer bestemmes i stor grad av personens livsstil og forbruk. Forbruket av kjøtt- og meieriprodukter er her en viktig faktor.

Vannfotavtrykk for nasjoner blir definert som det vannvolumet som trengs for produksjonen av de varer og tjenester som konsumeres av nasjonens innbyggere.Hoekstra, A.Y. and Chapagain, A.K. (2008): Water footprints of nations: water use by people as a function of their consumption pattern, Water Resources Management 21(1): 35-48. 2008. Vannfotavtrykket til en nasjon kan deles i to, avhengig av hvor vannforbruket har funnet sted. Det interne vannfotavtrykket er den vannmengden som forbrukes av nasjonale vannressurser, mens det eksterne vannfotavtrykket er den vannmengden som forbrukes i andre land for å produsere de varene og tjenestene som importnasjonen konsumerer. De fire viktigste faktorene som bestemmer en nasjons vannfotavtrykk erHoekstra, A.Y. (2008): Measuring You Water Footprint. What`s Next in Water Strategy, Leading Perspectives, Summer 2008, pp. 12-13, 19. 2008. 

 Forbruk (mengde) – sterkt knyttet til BNP
 Forbruk (type) – eksempelvis høyt eller lavt forbruk av kjøtt
 Klima – vekst forhold
 Jordbrukspraksis – grad av effektiv bruk av vann 

Norges vannfotavtrykk er anslått til 1467 m³/år/innbygger (61 % av dette i andre land), og på verdensbasis om lag 1243 m³/år/innbygger.Hoekstra, A.Y. and Chapagain, A.K. (2008): Globalization of water: Sharing the planet's freshwater resources, Blackwell Publishing, Oxford, UK. 2008.

Vannfotavtrykk blir gjerne målt i blått, grønt og grått vann.Hoekstra, A.Y., Chapagain, A.K., Aldaya, M.M. and Mekonnen, M.M. (2009): Water footprint manual: State of the art 2009, Water Footprint Network, Enschede, the Netherlands. 2009.
 Blått vann – forbruk av overflatevann og grunnvann
 Grønt vann – forbruk av markvann
 Grått vann – vann som er blitt forurenset som følge av produksjonen av varen/tjenesten

Eksempler på vannforbruk per produsert vare (referansen er her: , hvis ikke annet er gitt)
 En kopp kaffe - 140 literChapagain, A.K., and Hoekstra, A.Y. (2007): The water footprint of coffee and tea consumption in the Netherlands, Ecological Economics 64(1): 109-118 2007.
 En kopp te - 30-40 liter
 En kg oksekjøtt – 15 500 liter 
 En kg kyllingkjøtt – 3900 liter
 Et eple – 70 liter
 En kg bygg (korn)- 1300 liter
 1/4 liter øl – 75 liter (mesteparten til produksjon av korn)
 En kg ost – 5000 liter
 Et egg – 200 liter
 En liter melk – 1000 liter
 Et ark (A4) – 10 liter
 Genser i bomull – 2700 liter

 Referanser 


 Eksterne lenker 
 www.globalis.no
 www.waterfootprint.org

Kategori:Økonomiske indikatorer
Kategori:Vannforsyning
Kategori:Vann og politikk